**Előterjesztés**

***„Önkormányzati Útőr program”***

***2016.***

**2016. június 29.**

**Tisztelt Képviselő-testület!**

**Tisztelt Pénzügyi Gazdasági és Településfejlesztési Bizottság!**

Litér Község Önkormányzata támogatási kérelmet nyújtott be az **Egyéb startmunka 2015.- „Önkormányzati Útőr”** mintaprogram céljából a Belügyminisztériumhoz, melyben vállalta 5 fő regisztrált álláskereső közfoglalkoztatását 2016. március 1-napjától 2016. november 30-ig.

A kérelem, kedvező elbírálásban részesült, a megítélt támogatás a BM/214-5/2016 iktatószámú döntésnek megfelelően 9 429 340 Ft. A kérelem benyújtásakor rögzítésre került a program részletes bemutatása. A helyszíni felmérések és szakmai egyeztetéseket követően megállapításra került, hogy a benyújtott projektterv műszaki módosításokat igényel.

A településkép egységesítése érdekében a Fő utcai járda Álmos és Dózsa György utcák közötti szakaszát Barabás térkő felhasználásával szeretnénk kivitelezni. A Helyi Termelői Piac előtt kiépített járda az előző évben a fenti technológiával készült el, így célszerű lenne, hogy a Fő utcai járda felújítását ezen a szakaszon - illeszkedve a tájtérképhez. szintén Barabás térkő felhasználásával valósuljon meg. A további szakaszokon a 40 x 40-es járdalapok minimálisan szükséges cseréjével oldjuk meg a gyalogos közlekedést. Ehhez várhatóan **115 000 Ft + Áfa** összeget kellene biztosítani mely a gépi kölcsönzés, valamint a műszaki felügyelet biztosítását fedezi.

Táncsics Mihály utcánál a nehézsúlyú árokelemek helyett, járdalap – mederlap technológiával valósítjuk meg az árok felújítását, mely ugyanolyan hatékonyan tudja levezetni az összegyűjtött csapadékvizet.

A projekt egyéb részénél, 4 darab ingatlan előtti vízelvezető árok teljes felújítása kerül megépítésre, melyhez várhatóan **450 000 Ft + Áfa** összeget kellene biztosítani szintén olyan gépek kölcsönzéshez, ami nem áll rendelkezésünkre, valamint műszaki felügyelet biztosítására.

A programban leírt célok érdekében, elengedhetetlenek a fenti módosítások.

Kérem a Tisztelt Képviselő Urakat, hogy az előterjesztést megvitatni szíveskedjenek.

Litér, 2016. június 21.

Szedlák Attila sk.

polgármester

**Határozati javaslat**

**Litér Község Önkormányzata Képviselő-testületének**

**…../2016. (....) LKt. határozata**

Litér Község Önkormányzatának Képviselő-testülete a 2016. évi Útőr Programban vállalt célok megvalósításához 600 000 Ft + Áfa keret összeget biztosít.

Képviselő-testület megbízza Litér Község polgármesterét a szükséges intézkedések megtételére.

Határidő: azonnal

Felelős: Szedlák Attila polgármester